କରୋନା କାରଣରୁ ରାଜ୍ୟରେ ଗତ ଦୁଇ ବର୍ଷ ଭିତରେ ୮୨ ଲକ୍ଷ ହେକ୍ଟରରୁ ଅଧିକ ପରିମାଣରେ ଚାଷ ଜମି ବ୍ୟବହୃତ ହୋଇ ପାରିଛି, ଯାହା କୃଷି ପ୍ରତି ନିର୍ଭରଶୀଳତା ବଢ଼ିଛି ବୋଲି କୁହାଯାଇପାରେ ।
Share this:
ଭୁବନେଶ୍ବରଃ କରୋନା ମହାମାରୀ କାରଣରୁ ରାଜ୍ୟରେ ଉଭୟ ଜୀବନଜୀବିକା ପ୍ରଭାବିତ ହୋଇଥିଲେ ମଧ୍ୟ ଭଲ ଖବର ହେଲା ଏହାର ପ୍ରଭାବରେ ରାଜ୍ୟରେ କୃଷି କ୍ଷେତ୍ର ପ୍ରତି ନିର୍ଭରଶୀଳତା ବଢ଼ିଛି । ତଥ୍ୟାନୁସାରେ, ସାରା ରାଜ୍ୟରେ ମୋଟ ଚାଷ ଜମିର ପରିମାଣ ପ୍ରାୟ ୯୩ ଲକ୍ଷ ହେକ୍ଟର ହୋଇଥିବା ବେଳେ ଉଭୟ ଖରିଫ ଓ ରବି ଋତୁରେ ଏହାର ଦୁଇ ତୃତୀୟାଂଶ ବା ୬୨ ଲକ୍ଷରୁ ଅଧିକ ହେକ୍ଟର ଚାଷ ଜମିରେ ଫସଲ ଉତ୍ପାଦନ ହୁଏ ।
ବାକି ଜମି ସାରା ବର୍ଷ ପ୍ରାୟ ପଡ଼ିଆ ପଡ଼ିଥାଏ । କରୋନା କାରଣରୁ ରାଜ୍ୟରେ ଗତ ଦୁଇ ବର୍ଷ ଭିତରେ ୮୨ ଲକ୍ଷ ହେକ୍ଟରରୁ ଅଧିକ ପରିମାଣରେ ଚାଷ ଜମି ବ୍ୟବହୃତ ହୋଇ ପାରିଛି, ଯାହା କୃଷି ପ୍ରତି ନିର୍ଭରଶୀଳତା ବଢ଼ିଛି ବୋଲି କୁହାଯାଇପାରେ ।
ସୂଚନା ଅନୁସାରେ, କରୋନା ଭାଇରସ୍ ପ୍ରଭାବ କାରଣରୁ ସାରା ଦେଶ ଓ ରାଜ୍ୟରେ ବି ଗଭୀର ଭାବେ ପ୍ରଭାବିତ ହୋଇଛି ଜୀବନଜୀବିକା । କୋଭିଡ଼ର ପ୍ରଥମ ଓ ଦ୍ୱିତୀୟ ଲହର ପ୍ରଭାବରେ ହଜାର ହଜାର ଲୋକଙ୍କ ମୃତ୍ୟୁ ଘଟିବା ସହିତ ଲୋକଙ୍କ ଜୀବନ ଓ ଚଳଣୀର ଧାରା ବାଧାପ୍ରାପ୍ତ ହୋଇଛି । ଜୀବିକା ପାଇଁ ବାହାର ରାଜ୍ୟରେ ବର୍ଷ ବର୍ଷ ଧରି ଉଭୟ କ୍ଷୁଦ୍ର ଓ ମଧ୍ୟମ ଶିଳ୍ପଗୁଡ଼ିକରେ କୁଶଳୀ କାରିଗରର ମାନ୍ୟତା ପାଇଥିବା ଅନେକ ଓଡ଼ିଆ ଏବେ ବି ପୁରୁଣା କର୍ମ ସଂସ୍ଥାନକୁ ଫେରିପାରି ନାହାଁନ୍ତି । ଏଭଳି ସ୍ଥିତିରେ ଅନେକ ଲୋକେ ବିକଳ୍ପ କର୍ମ ସନ୍ଧାନରେ ଏବେ କୃଷି କ୍ଷେତ୍ର ପ୍ରତି ମନ ବଳାଉଛନ୍ତି । ଏହି କାରଣରୁ ସାରା ରାଜ୍ୟରେ କୃଷି ଉପରେ ନିର୍ଭରଶୀଳତା ବଢ଼ିଛି ବୋଲି ମତ ରଖିଛନ୍ତି ବିଶେଷଜ୍ଞମାନେ ।
ଖାଲି ଏତିକି ନୁହେଁ ସେ ଆହୁରି କହିଛନ୍ତି ଯେ କେବଳ ଓଡ଼ିଶା ନୁହେଁ, ସାରା ଦେଶରେ କରୋନା କାରଣରୁ କୃଷି କ୍ଷେତ୍ର ଉପରେ ନିର୍ଭରଶୀଳତା ବଢ଼ିଛି । ଯେତେବେଳେ ଅଣୁ, କ୍ଷୁଦ୍ର ଓ ମଧ୍ୟମ ଶିଳ୍ପ କ୍ଷେତ୍ର ମହାମାରୀ କାରଣରୁ ଗଭୀର ପ୍ରଭାବିତ ହୋଇଛି, ସେଭଳି ସମୟରେ କୃଷି କ୍ଷେତ୍ରରେ ନିର୍ଭରଶୀଳତା ବଢ଼ିବା ଖୁସିର କଥା । କାରଣ ନିୟମିତ ଭାବେ ଭାରତୀୟ ଚାଷ ଜମିର ଦୁଇ ତୃତୀୟାଂଶ ଏବେ ଉପଯୋଗୀ ହୋଇପାରିଛି, ଯାହା କୃଷି କ୍ଷେତ୍ର ପାଇଁ ବଡ଼ ସମ୍ଭାବନା ସୃଷ୍ଟି କରିଛି । ସରକାରୀ ପ୍ରୋତ୍ସାହନ ଥିବାରୁ କୃଷି କ୍ଷେତ୍ର ଉପରେ ଏଭଳି ନିର୍ଭରଶୀଳତା ବଢୁଥିବା ବିଶେଷଜ୍ଞଙ୍କ ମତ । ତେବେ କୃଷି କ୍ଷେତ୍ରକୁ ଅଧିକ ଲାଭଦାୟକ ଓ କ୍ଷୁଦ୍ର, ମଧ୍ୟମ ଶିଳ୍ପର ବିକଳ୍ପ ପାଲଟିବାରେ କିଛି ମାତ୍ରାରେ ସଫଳ ହୋଇଛି ବୋଲି କୁହାଯାଇପାରେ।
ମୁଖ୍ୟ କଥା ହେଉଛି କୃଷି କ୍ଷେତ୍ରକୁ ଅଧିକ ବିକଶିତ ଓ ନିର୍ଭରଶୀଳ କ୍ଷେତ୍ରରେ ପରିଣତ କରିବା ପାଇଁ ନିୟମିତ ଭାବେ ଏଥିରେ ପ୍ରୋତ୍ସାହନ ପ୍ରଶିକ୍ଷଣର ଆବଶ୍ୟକତା ରହିଛି । କୃଷି କ୍ଷେତ୍ରରେ ଅତ୍ୟାଧୁନିକ କାରିଗରି ଜ୍ଞାନକୌଶଳର ପ୍ରୟୋଗ ଓ କୃଷି କ୍ଷେତ୍ରରେ ପରୀକ୍ଷାନିରୀକ୍ଷାର ଫଳାଫଳକୁ ଉପଯୋଗ କରିପାରିଲେ ରାଜ୍ୟରେ କୃଷି କ୍ଷେତ୍ର ଉନ୍ନତି ହୋଇପାରିବ ବୋଲି ମତ ରଖିଛନ୍ତି ସାମାଜିକ କର୍ମୀ ପବିତ୍ର ରଥୀ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
